
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 517 

17 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Προέδρου της Οικονομικής και Κοινωνικής 


Επιτροπής (Ο.Κ.Ε.). 1 

Ανάθεση αρμοδιοτήτων Υπουργού Εθνικής Άμυνας 

στους Υφυπουργούς Εθνικής Άμυνας. 2 

Ανάθεση αρμοδιοτήτων στους Υφυπουργούς Υγείας 
και Κοινωνικής Αλληλεγγύης Αθανάσιο Γιαννόπου- 

λο και Γεώργιο Κωνσταντόπουλο. 3 

Τροποποίηση Συστατικής Πράξης «Πνευματικού - Πο¬ 
λιτιστικού Κέντρου Δήμου Πυλήνης» Ν. Αιτ/νίας ... 4 

Απόκτηση ελληνικής ιθαγένειας από την ομογενή 

ΧΑΤΣΧΑΡΤΖΗ ΑΝΑΣΤΑΣΙΑ του ΙΩΑΝΝΗ. 5 

Σύσταση αμιγούς Δημοτικής Επιχείρησης με την επω¬ 
νυμία «Δημοτική Αναπτυξιακή Επιχείρηση Δήμου 
Θεοδώρου Ζιάκα Ν. Γρεβενών “’ΛΥΓΓΟΣ”» και με 

διακριτικό τίτλο «Δ.Α.Ε.Θ.Ζ ΛΥΓΓΟΣ». 6 

Μεταφορά μιας (1) κενής οργανικής θέσης Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.), 
Δ.Ε. κατηγορίας, στο Εθνικό και Καποδιστριακό 

Π ανεπιστή μιο Αθηνών. 7 

Μεταφορά μιας (1) κενής οργανικής θέσης Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.), 
Π.Ε. κατηγορίας, στο Εθνικό και Καποδιστριακό 
Π ανεπιστή μιο Αθηνών. 8 


ΑΠΟΦΑΣΕΙ Σ 

Αριθ. 14477/ΔΕΚΟ 322 (1) 

Ορισμός Προέδρου της Οικονομικής και Κοινωνικής Επι¬ 
τροπής (Ο.Κ.Ε.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να» (ΦΕΚΑ' 137). 

2. Το Π.Δ. 178/2000 «Περί Οργανισμού του Υπουργείου 
Εθνικής Οικονομίας» (ΦΕΚΑ' 165). 


3. Το Π.Δ. 81/21.3.2002 (ΦΕΚ57/τ.Α) περί συγχώνευσης 
των Υπουργείων Εθνικής Οικονομίας και Οικονομικών, 
στο Υπουργείο Οικονομίας και Οικονομικών. 

4. Του Ν. 2232/94 (ΦΕΚ 140/Α/31.8.1994), «Σύσταση Οι¬ 
κονομικής και Κοινωνικής Επιτροπής και άλλες διατάξεις» 
όπως τροποποιήθηκε από τον Ν. 3220/28.1.2004 (ΦΕΚ 15 
Α, άρθρο 48 παρ. 1 και 2). 

5. Το από 11.2.2004 Πρακτικό 3ης Συνεδρίασης της 
Ολομέλειας της Ο.Κ.Ε. 

6. Το 3200.00.001/4186/11.2.2004 έγγραφο της Ο.Κ.Ε., 
αποφασίζουμε: 

Ορίζουμε Πρόεδρο της Οικονομικής και Κοινωνικής 
Επιτροπής και για χρονικό διάστηματριών (3) ετώντον Νι¬ 
κόλαο Αναλυτή, Αντιπρόεδρο Δ.Σ. του Σ.Ε.Β., η θητεία του 
οποίου άρχεται από τη δημοσίευση της παρούσας από¬ 
φασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 177026 (2) 

Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας. 

Ο ΠΡΩΘΥΠΟΥΡΓΟΣ 
ΚΑΙ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 

α. Των άρθρων 81 και 83 παρ. 2 του Συντάγματος. 

β. Των άρθρων 16 παρ.5 και 22 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚΑ' 137). 

γ. Του Ν. 2292/95 «Οργάνωση και Λειτουργία Υπουργεί¬ 
ου Εθνικής Άμυνας, διοίκηση και έλεγχος των Ενόπλων 
Δυνάμεων και άλλες διατάξεις» (ΦΕΚ Α' 35). 

δ. Του Π.Δ. 121/2004 «Διορισμός Υπουργών και Υφυ¬ 
πουργών» (ΦΕΚΑ' 84). 

ε. Του άρθρου 29Α'του Ν. 1558/85 (ΦΕΚ Α' 137), που 
προστέθηκε με το άρθρο 27 του Ν. 2081/92 (ΦΕΚΑ' 154), 
όπωςτροποποιήθηκεμετο άρθρο 1 παρ. 2του Ν. 2469/97 
(ΦΕΚ Α' 38) και το γεγονός ότι από την παρούσα απόφαση 

δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

1. Ο Υπουργός Εθνικής Άμυνας προσδιορίζει επακρι¬ 
βώς την πολιτική του Υπουργείου στο πλαίσιο των απο- 
φάσεωντου Υπουργικού Συμβουλίου και των λοιπών συλ¬ 
λογικών Κυβερνητικών Οργάνων, συντονίζει την εφαρμο¬ 
γή της πολιτικής αυτής και εποπτεύει την εφαρμογή της 
από τις υπηρεσίες του Υπουργείου. 

2. Ο Υπουργός Εθνικής Άμυνας έχει την αποκλειστική 
αρμοδιότητα της νομοθετικής πρωτοβουλίας. 

3. Η εκπροσώπηση του Υπουργείου στους Διεθνείς Ορ¬ 
γανισμούς ανήκει στον Υπουργό Εθνικής Άμυνας 

Άρθρο 2 

Στον Υφυπουργό Εθνικής Άμυνας Βασίλειο Μιχαλολιά- 
κο αναθέτουμε την άσκησητων κατωτέρω αρμοδιοτήτων: 

1. Όλα τα θέματα αρμοδιότητας του Υπουργού Εθνικής 
Άμυνας, που αναφέρονται στις διαπραγματεύσεις για την 
κατάρτιση σύμβασης, στις προμήθειες κύριου υλικού, ερ¬ 
γολαβίες, εκτελέσεις εργασιών, εκτελέσεις κτιριακών έρ¬ 
γων ή εγκαταστάσεων και στην έγκριση των σχετικών δα¬ 
πανών μέχρι του ποσού των 25.000.000,00 ευρώ, εκτός 
από τα θέματα που σχετίζονται με τη συμμετοχή των Ενό¬ 
πλων Δυνάμεων καιτων Υπηρεσιώντου Υπουργείου Εθνι¬ 
κής Άμυνας γενικότερα στη διοργάνωση και διεξαγωγή 
των Ολυμπιακών Αγώνων 2004. 

2. Τα αντικείμενα αρμοδιότητας Υπουργού Εθνικής 
Άμυνας, που σχετίζονται με το Δημόσιο λογιστικό και την 
Οικονομική Μέριμνα και λογιστικό των Ενόπλων Δυνάμε¬ 
ων, που αναφέρονται στα οικονομικά και τον προϋπολο¬ 
γισμό, εκτός εάν τα ως άνω αντικείμενα αναφέρονται σε 
θέματα που σχετίζονται με τη συμμετοχή των Ενόπλων 
Δυνάμεων και των Υπηρεσιών του Υπουργείου Εθνικής 
Άμυνας γενικότερα στη διοργάνωση και διεξαγωγή των 
Ολυμπιακών Αγώνων 2004 και περιλαμβάνονται στην από 
25-9-2001 Σύμβαση μεταξύ του Υπουργείου Εθνικής Άμυ¬ 
νας και της Ανώνυμης Εταιρείας «Οργανωτική Επιτροπή 
Ολυμπιακών Αγώνων ΑΘΗΝΑ 2004». Εξαιρούνται επίσης 
η κατανομή του προϋπολογισμού και οι μεταφορές πι¬ 
στώσεων εντός του Υπουργείου. 

3. Τα αντικείμενα αρμοδιότητας Υπουργού Εθνικής 
Άμυνας για τα παρακάτω θέματα: 

α. Κάθε φύσεως αποδοχές και αποζημιώσεις στρατιω¬ 
τικού και πολιτικού προσωπικού του Υπουργείου Εθνικής 
Άμυνας και προϋποθέσεις καταβολής αυτών. 

β. Χορήγηση βοηθημάτων στους αποστρατευομένους 
ή αποβιούντες στρατιωτικούς, που δεν δικαιούνται σύ¬ 
νταξη. 

γ. Διοικητικές ενέργειες τακτοποιήσεως συνταξιοδοτι- 
κών θεμάτων του στρατιωτικού και πολιτικού προσωπι¬ 
κού του Υπουργείου Εθνικής Άμυνας. 

4. Όλα τα θέματα που αφορούν τις καταστάσεις, την ιε¬ 
ραρχία, τις προαγωγές των ανωτέρων Αξιωματικών κα¬ 
θώς καιτις καταστάσεις, την ιεραρχία, τις προαγωγές των 
κατωτέρων Αξιωματικών, των Ανθυπασπιστών και των 
Μονίμων και Εθελοντών Οπλιτών των Ενόπλων Δυνάμε¬ 
ων, πλην των τοποθετήσεων στο Επιτελείο Υπουργού και 
στη Γ ενική Γ ραμματεία Οικονομικού Σχεδιασμού και Αμυ¬ 
ντικών Επενδύσεων. 

5. Όλα τα σχετικά θέματα με την πολεμική διαθεσιμότη¬ 
τα των Αξιωματικών και Ανθυπασπιστών και την πολεμική 


αποστρατεία των Υπαξιωματικών των Ενόπλων Δυνάμε¬ 
ων. 

6. Τον έλεγχο του προγραμματισμού των διακλαδικών 
ασκήσεων των Ενόπλων Δυνάμεων και το συντονισμό του 
με την Πολιτική Εθνικής Άμυνας και τη Στρατιωτική Στρα¬ 
τηγική. 

7. Όλα τα θέματα που προβλέπονται από τον Στρατιω¬ 
τικό Ποινικό Κώδικα, τον Κώδικα Ποινικής Δικονομίας και 
την κείμενη νομοθεσία σχετικά με τις ποινικές, αστικές και 
διοικητικές υποθέσεις του στρατιωτικού προσωπικού. 

8. Τις προβλεπόμενες από το Ν.Δ. 68/1968 αρμοδιότη¬ 
τες για την διαδικασία απονομής χάρης. 

9. Όλα τα θέματα της κείμενης νομοθεσίας σχετικά με 
τους φάρους. 

10. Όλα τα θέματα της κείμενης νομοθεσίας σχετικά με 
την εθνοφυλακή. 

11. Τις ναυτικές εισφορές και ναυλώσεις. 

12. Όλες τις αρμοδιότητες που προβλέπονται από την 
εκλογική νομοθεσία. 

13. Όλα τα θέματα που προβλέπονται από τους νόμους 
Ν. 1378/83, Ν. 1489/84 και Ν. 1543/85. 

14. Όλα τα θέματα σχετικά με τη διενέργεια διαγωνι¬ 
σμού και κατάταξη αξιωματικών οικονομικού, δικαστικών 
γραμματέων και στρατιωτικών διερμηνέων. 

Άρθρο 3 

Στον Υφυπουργό Εθνικής Άμυνας Ιωάννη Ααμπρόπου- 
λο αναθέτουμε την άσκηση των κατωτέρω αρμοδιοτήτων: 

1. Όλα τα θέματα που αφορούν τη συμμετοχή των Ενό¬ 
πλων Δυνάμεων και γενικά των υπηρεσιών του Υπουργεί¬ 
ου Εθνικής Άμυνας στη διοργάνωση και διεξαγωγή των 
Ολυμπιακών Αγώνων του 2004, περιλαμβανομένης και 
της εκτέλεσης κτιριακών έργων ή εγκαταστάσεων, που 
τυχόν απαιτούνται για την υλοποίηση των επιχειρησιακών 
σχεδίων που περιλαμβάνονται στην από 25.9.2001 σύμ¬ 
βαση μεταξύ Υπουργείου Εθνικής Άμυνας και της Ανώνυ¬ 
μης Εταιρείας «Οργανωτική Επιτροπή Ολυμπιακών Αγώ¬ 
νων ΑΘΗΝΑ2004» μέχριτουποσούτων 25.000.000,00 ευ¬ 
ρώ. 

2. Τα αντικείμενα αρμοδιότητας του Υπουργού Εθνικής 
Άμυνας, που σχετίζονται με το Δημόσιο λογιστικό και την 
Οικονομική Μέριμνα και λογιστικό των Ενόπλων Δυνάμε¬ 
ων για τα θέματα που αναφέρονται στη συμμετοχή των 
Ενόπλων Δυνάμεων και του Υπουργείου Εθνικής Άμυνας 
γενικότερα στη διοργάνωση και διεξαγωγή των Ολυμπια¬ 
κών Αγώνων και ειδικότερα στα επιχειρησιακά σχέδια που 
συμπεριλαμβάνονται στην από 25.9.2001 σύμβαση μετα¬ 
ξύ της Ανώνυμης Εταιρείας «Οργανωτική Επιτροπή Ολυ¬ 
μπιακών Αγώνων ΑΘΗΝΑ 2004» και Υπουργείου Εθνικής 
Άμυνας. 

3. Όλα τα θέματα αρμοδιότητας του Υπουργού Εθνικής 
Άμυνας, που αναφέρονται στις προμήθειες μη κύριου υλι¬ 
κού μέχρι του ποσού των 25.000.000,00 ευρώ, πλην της 
έγκρισης του ενιαίου προγράμματος προμηθειών. 

4. Όλα τα προβλεπόμενα απάτην κείμενη νομοθεσία θέ¬ 
ματα στρατολογίας, εκτός από τις αρμοδιότητες των άρ¬ 
θρων 1 παράγραφος 2, 6 παράγραφοι 2 και 4, 9 παρά¬ 
γραφος 7 εδάφια β' καιγ', 16,25 παράγραφοι 1 περ.β'και 
γ' και 2, 28 παράγραφος 2, 29 παράγραφος 2, 30 παρά¬ 
γραφοι 1 εδάφιο β' και 4,33 παράγραφος 5,46 παράγρα¬ 
φοι 2 - 4, 54 παράγραφοι 3 και 4, 55 παράγραφοι 1 - 3, 57 
παράγραφος 1,58 του Π.Δ. 292/2003 «Κωδικοποίηση δια¬ 
τάξεων νόμων στρατολογικής φύσης». 

5. Όλα τα θέματα που αφορούν τη συγκρότηση και διά¬ 
λυση Μονάδων των Κλάδων των Ενόπλων Δυνάμεων και 
Μεικτών Μονάδων, μετά από πρόταση του οικείου Ανω- 
τάτου Συμβουλίου του Κλάδου και του Σ.Α.Γ.Ε. αντίστοι¬ 
χα. 

6. Όλα τα θέματα που αφορούν το συντονισμό, σύμφω¬ 
να με τις ισχύουσες διατάξεις και αποφάσεις του 
ΚΥ.Σ.Ε.Α., των ενεργειών των λοιπών Κρατικών Οργανι¬ 
σμών και Υπηρεσιών για τη συμβολή τους στην Εθνική 
Άμυνα και για την αξιοποίηση του εθνικού δυναμικού κα¬ 
θώς και την παροχή σε συνεννόηση με τους συναρμόδι- 
ους Υπουργούς των γενικών κατευθύνσεων για την προ- 
παρασκευή και επεξεργασία της Πολιτικής Σχεδίασης 
Έκτακτης Ανάγκης στις παραπάνω Υπηρεσίες και Οργα¬ 
νισμούς. 

7. Όλα τα αντικείμενα που προβλέπονται από την κείμε¬ 
νη νομοθεσία σχετικά με τους υπαγόμενους στο ΥΠΕΘΑ, 
μέσω των Επιτελείων, Οργανισμών, Νομικών Προσώπων 
Δημοσίου και Ιδιωτικού Δικαίου και Υπηρεσιών, πληντου 
διορισμού των μελών των Διοικητικών Συμβουλίων. 

8. Όλα τα θέματα της κείμενης νομοθεσίας σχετικά με 
τους αγωνιστές εθνικής αντίστασης, τους εφέδρους, 
τους παλαιούς πολεμιστές, καθώς και τους αναπήρους 
και θύματα πολέμου και ειρηνικής περιόδου. 

9. Όλα τα θέματα που αφορούν τις αθλητικές δραστη¬ 
ριότητες των Ενόπλων Δυνάμεων. 

10. Όλα τα θέματα που αφορούν το Θρησκευτικό Σώμα 
των Ενόπλων Δυνάμεων. 

11. Όλα τα θέματα που αφορούν τις δικαιοπραξίες στις 
παραμεθόριες περιοχές (Ν. 1892/90, Ν. 1914/90). 

12. Τις επιτάξεις και απαλλοτριώσεις. 

13. Τις αρμοδιότητες που αφορούν την Εθνική Μετεω¬ 
ρολογική Υπηρεσία. 

Άρθρο 4 

Στις παραπάνω αρμοδιότητες των Υφυπουργών περι¬ 
λαμβάνονται οι κοινοβουλευτικές, εκτός από την νομοθε¬ 
τική πρωτοβουλία, η αρμοδιότητα της πρότασης για την 
έκδοση ατομικών και κανονιστικών Διαταγμάτων και της 
συνυπογραφής Κοινών Αποφάσεων με άλλους Υπουρ¬ 
γούς ή Υφυπουργούς. 

Άρθρο 5 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2004 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΣΠΗΛΙΟΣ ΣΠΗΛΙΩΤΟΠΟΥΛΟΣ 
-*- 

Αριθ. 27304 (3) 

Ανάθεση αρμοδιοτήτων στους Υφυπουργούς Υγείας και 
Κοινωνικής Αλληλεγγύης Αθανάσιο Γιαννόπουλο και 
Γεώργιο Κωνσταντόπουλο. 

Ο ΠΡΩΘΥΠΟΥΡΓΟΣ 
ΚΑΙ 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

1. Τωνάρθρωνδΐ και83παρ. 2του Συντάγματος. 


2. Των άρθρων Ιθπαρ. 1 και 5 και 22 παρ. 2 στοιχ. γτου 
Ν. 1558/1985 «Κυβέρνηση και Κυβερνητικά Όργανα». 
(ΦΕΚ137Α). 

3. Του Π.Δ/τος 95/2000 «Οργανισμός του Υπουργείου 
Υγείας και Πρόνοιας» (ΦΕΚ 76 Α), όπως έχει τροποποιη¬ 
θεί και ισχύει σήμερα. 

4. Του Π.Δ/τος 68/1987 «Σύσταση Γενικής Γραμματείας 
Πρόνοιας» (ΦΕΚ 39 Α), όπως τροποποιήθηκε με τις διατά¬ 
ξεις του Π.Δ/τος 49/1989 (ΦΕΚ23 Α). 

5. Του Π.Δ. 121/2004 «Διορισμός Υπουργών και Υφυ¬ 
πουργών» (ΦΕΚ 84 Α). 

6. Του άρθρου 29 Ατού Ν. 1558/1995 (ΦΕΚ 137 Α), όπως 
προστέθηκε με το άρθρο 27 του Ν. 2081/1992 (ΦΕΚ 154 
Α) και αντικαταστάθηκε με το άρθρο 1 παρ. 2του Ν. 2469/ 
1997 (ΦΕΚ 38 Α), καθώς και το γεγονός ότι από την πα¬ 
ρούσα απόφαση δεν προκαλείται δαπάνη σε βάρος του 
κρατικού προϋπολογισμού. 

7. Της Υ1 /10.3.2004 απόφασης του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων» (ΦΕΚ513/Β/2004), αποφασί¬ 
ζουμε: 

Άρθρο 1 

Ο Υπουργός Υγείας και Κοινωνικής Αλληλεγγύης προσ¬ 
διορίζει την πολιτική του Υπουργείου, στο πλαίσιο των 
αποφάσεων του Υπουργικού Συμβουλίου και των λοιπών 
συλλογικών κυβερνητικών οργάνων, συντονίζειτην εφαρ¬ 
μογή της πολιτικής αυτής και εποπτεύει την εφαρμογή 
της από τις υπηρεσίες του Υπουργείου. 

Άρθρο 2 

Ο Υπουργός Υγείας και Κοινωνικής Αλληλεγγύης έχει 
την αποκλειστική αρμοδιότητα της νομοθετικής πρωτο¬ 
βουλίας. 

Άρθρο 3 

Από τις αρμοδιότητες των Διευθύνσεων, που μεταβιβά¬ 
ζονται στους Υφυπουργούς Αθανάσιο Γ ιαννόπουλο και 
Γεώργιο Κωνσταντόπουλο με τα άρθρα 4 και 5 της πα¬ 
ρούσας απόφασης, εξαιρούνται τα αντικείμενα που ανα- 
φέρονται στα ακόλουθα θέματα: 

α. Ερωτήματα για την επιλογή Προϊσταμένων Γενικών 
Διευθύνσεων και όλα τα θέματα υπηρεσιακής κατάστα¬ 
σης αυτών. 

β. Ερωτήματα και αποφάσεις για την επιλογή, τοποθέ¬ 
τηση, μετακίνηση, απόσπαση, μετάθεση και μετάταξη 
των Προϊσταμένων Διευθύνσεων, Τμημάτων και Αυτοτε¬ 
λών Γ ραφείων, καθώς και όλων των λοιπών υπαλλήλων 
του υπουργείου. 

γ. Συγκρότηση υπηρεσιακών συμβουλίων, επιτροπών, 
ομάδων εργασίας και λοιπών συλλογικών οργάνων. 

δ. Κατανομή θέσεων προσωπικού κατά μονάδα. 

ε. Διορισμός διοικήσεων των εποπτευόμενων φορέων, 
καθώς και τα θέματα στελέχωσης των φορέων αυτών. 

στ. Θέματα διαχείρισης εσόδων από κρατικά λαχεία. 

ζ. Έκδοση βασικών εγκυκλίων και οδηγιών, που αφο¬ 
ρούν θεσμικά ζητήματα και πολιτικές του υπουργείου, κα¬ 
θώς και θέματα υπηρεσιακών συμβουλίων. 

Άρθρο 4 

Στον Υφυπουργό Υγείας και Κοινωνικής Αλληλεγγύης 
Αθανάσιο Γ ιαννόπουλο αναθέτουμε την άσκηση αρμο¬ 
διοτήτων επί των θεμάτων: 

1. Των κατωτέρω Διευθύνσεων της Γενικής Διεύθυνσης 
Υγείας: 

α) Από τη Διεύθυνση Πρωτοβάθμιας Φροντίδας Υγείας 
(Υ3), το Τμήμα Μονάδων Πρωτοβάθμιας Φροντίδας Ιδιω¬ 
τικού Τομέα (Υ3β). 

β) Από τη Διεύθυνση Ανάπτυξης Μονάδων Υγείας (Υ4), 
τα Τμήματα: 

ί) Παροχής Άμεσης Βοήθειας (Υ4δ), 
ϋ) Ιδιωτικών Κλινικών (Υ4ε) και 

ίϋ) Θέματα της Διεύθυνσης που αφορούν τα Πανεπι¬ 
στημιακά Νοσοκομεία. 

γ) Τη Διεύθυνση Επαγγελμάτων Υγείας και Πρόνοιας 
(Υ7). 

δ) Τη Διεύθυνση Υγειονομικής Περίθαλψης Ασφαλισμέ¬ 
νων του Δημοσίου (Υ9). 

ε) Απάτη Διεύθυνση Προσωπικού Νομικών Προσώπων 
(ΥΙΟ) τα Τμήματα: 

ί) Γιατρών Υπόχρεων Υπηρεσίας Υπαίθρου (ΥΙΟγ) 
ϋ) Ειδικευομένων Γ ιατρών (Υ10δ). 

2. Των κατωτέρω Διευθύνσεων της Γενικής Διεύθυνσης 
Δημόσιας Υγείας: 

α) Τη Διεύθυνση Δημόσιας Υγιεινής (Δ.ΥΓ 1). 
β) Τη Διεύθυνση Υγιεινής Περιβάλλοντος (Δ.ΥΓ2). 
γ) Τη Διεύθυνση Φαρμάκων και Φαρμακείων (Δ.ΥΓ3). 
δ) Το Τμήμα Εξαρτησιογόνων Ουσιών (Δ.ΥΓ6). 

3. Επίσης ανατίθενται σε περιόδους ειρήνης οι αρμο¬ 
διότητες της Διεύθυνσης Παλλαϊκής Άμυνας - Πολιτικής 
Σχεδίασης Εκτάκτου Ανάγκης (Π.ΑΜ-Π.Σ.Ε.Α.) (ΑΥ 3). 

4. Όλων των θεμάτων που αφορούν τη διενέργεια των 
Ολυμπιακών Αγώνων στην Ελλάδα και σχετίζονται με το 
Υπουργείο Υγείας και Κοινωνικής Αλληλεγγύης. Η αρμο¬ 
διότητα αυτή ασκείται παράλληλα και από τον Υπουργό. 

Άρθρο 5 

Στον Υφυπουργό Υγείας και Κοινωνικής Αλληλεγγύης 
Γεώργιο Κωνσταντόπουλο αναθέτουμε την άσκηση αρ¬ 
μοδιοτήτων επί των θεμάτων: 

1. Των κατωτέρω Διευθύνσεων της Γενικής Διεύθυνσης 
Πρόνοιας: 

α) Τη Διεύθυνση Προστασίας Οικογένειας (Π1). 
β) Τη Διεύθυνση Κοινωνικής Αντίληψης και Αλληλεγ¬ 
γύης (Π2). 

γ) Τη Διεύθυνση Προστασίας Ατόμων με Ειδικές Ανά¬ 
γκες (Π3). 

δ) Το Τμήμα Προσωπικού Φορέων του Εθνικού Συστή¬ 
ματος Κοινωνικής Φροντίδας (Π4). 

2. Εποπτείας όλων των νομικών προσώπων, οργανι¬ 
σμών και ιδρυμάτων αρμοδιότητας των ανωτέρω Διευ¬ 
θύνσεων. 

Άρθρο 6 

Στις κατά τα άρθρα 4 και 5 της παρούσας απόφασης αρ¬ 
μοδιότητες των Υφυπουργών, περιλαμβάνονται και οι αρ¬ 
μοδιότητες του κοινοβουλευτικού ελέγχου, της πρότασης 
έκδοσης Προεδρικών Διαταγμάτων ή της συνυπογραφής 
Προεδρικών Διαταγμάτων με άλλους Υπουργούς, Αναπλη¬ 
ρωτές Υπουργούς και Υφυπουργούς, της έκδοσης κανονι¬ 
στικών αποφάσεων και συνυπογραφής ατομικών ή κανονι¬ 
στικών αποφάσεων με άλλους Υπουργούς, Αναπληρωτές 
Υπουργούς ή Υφυπουργούς, καθώς και η έγκριση των γνω- 
μοδοτήσεωντου Νομικού Συμβουλίου του Κράτους. 

Άρθρο 7 

1. Στα πλαίσια των παραπάνω αρμοδιοτήτων τους, οι 
Υφυπουργοί είναι αρμόδιοι για την έγκριση της σκοπιμό¬ 
τητας, όπου απαιτείται από το νόμο, καθώς και για όλα τα 
συναφή προς τις αρμοδιότητες αυτές οικονομικά θέματα 
και ιδίως: 


α. Για την υπογραφή αποφάσεων έγκρισης, ανάληψης 
και διάθεσης πιστώσεων, πράξεων αναγνώρισης δαπα¬ 
νών προς έκδοση χρηματικών ενταλμάτων προπληρωμής 
σε εκτέλεση του τακτικού προϋπολογισμού μέχρι και του 
ποσού των δύο εκατομμυρίων Ευρώ( 2.000.000 €) και των 
ειδικών λογαριασμών μέχρι και του ποσού των δύο εκα¬ 
τομμυρίων Ευρώ(2.000.000 €) σύμφωνα με τις ισχύουσες 
διατάξεις. 

β. Για την κίνηση των τραπεζικών λογαριασμών και την 
έκδοση τραπεζικών επιταγών του ποσού του εδαφίου α. 

γ. Για την υπογραφή εντολών χρηματοδότησης των λο¬ 
γαριασμών έργων του Προγράμματος Δημοσίων Επενδύ¬ 
σεων και εντολών μεταφοράς ή ανάκλησης πιστώσεων 
των λογαριασμών αυτών ποσού του εδαφίου α. 

δ. Για την υπογραφή αποφάσεων και εντολών που αφο¬ 
ρούν δαπάνες, εγκρίσεις, προκηρύξεις δημοσίων διαγω¬ 
νισμών και συμβάσεις, καθώς και για κάθε σχετική με το 
θέμα απόφαση, ποσού μέχρι δύο εκατομμυρίων Ευρώ 
( 2 . 000.000 €). 

2. Από τις ανωτέρω αρμοδιότητες, που μεταβιβάζονται 
στους Υφυπουργούς, εξαιρούνται: 

α. Όλες οι πράξεις που αφορούν στους Κωδικούς Αριθ¬ 
μούς Εξόδων 2311,2316, 2549, 5117, 5115 του τακτικού 
προϋπολογισμού. 

β. Οι προγραμματικές αποφάσεις διαθέσεως των πι¬ 
στώσεων του προϋπολογισμού και των εκτάκτων επιχο¬ 
ρηγήσεων των ιδρυμάτων και 

γ. Οι προτάσεις για έγκριση, αναθεώρηση, συμπλήρω¬ 
ση ή τροποποίηση των Συλλογικών Αποφάσεων Έργων 
και Μελετώντου Προγράμματος Δημοσίων Επενδύσεων, 
ως και οι προτάσεις για τη χρηματοδότηση αυτών. 

Άρθρο 8 

Οι αρμοδιότητες του άρθρου 6 μπορεί να ασκούνται πα¬ 
ράλληλα και από τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2004 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.3621 (4) 

Τροποποίηση Συστατικής Πράξης «Πνευματικού - Πολι¬ 
τιστικού Κέντρου Δήμου Πυλήνης» Ν. Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 203 και 204, του Δ.Κ.Κ. 
(Π.Δ. 410/ 95) περί «Ίδρυσης λοιπών Δημοτικών και Κοι¬ 
νοτικών Νομικών Προσώπων». 

2. Τις διατάξεις του Ν. 2503/97 και άρθρου 16, παρ. 2, 
του Ν. 2539/97. 

3. Την 19440/20.9.1996 απόφαση του Αναπληρωτή Πε¬ 
ριφερειακού Διευθυντού Αιτωλ/νίας, η οποία δημοσιεύ- 
θηκε στο Φ.Ε.Κ. 141/Β73.3.1997. 

4. Την 2/2004, απόφαση του Δημοτικού Συμβουλίου, 
του Δήμου Πυλήνης περί Τροποποίησης της «Συστατικής 
Πράξης του Νομικού Προσώπου με την επωνυμία "Πνευ¬ 
ματικό - Πολιτιστικό Κέντρο Δήμου Πυλήνης”», του άρ¬ 
θρου 11 αυτής, αποφασίζουμε: 

1. Επικυρώνουμε την παρ. 2, του Αποφασιστικού μέ¬ 
ρους, της 2/2004, απόφασης του Δημοτικού Συμβουλίου, 
Δήμου Πυλήνης και Τροποποιούμε την «Συστατική πράξη 
του Νομικού Προσώπου με την επωνυμία "Πνευματικό - 
Πολιτιστικό Κέντρο Δήμου Πυλήνης”», ως εξής: 

Άρθρο 11 

α) Η ετήσια επιχορήγηση του Δήμου θα ανέρχεται στο 
ποσό των 30.000 ΕΥΡΩ. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού, αλλά σε βάρος του Προϋπολογισμού του Δήμου 
Πυλήνης, όπως αυτή αναφέρεται στην παραπάνω παρά¬ 
γραφο της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 5 Μαρτίου 2004 

Ο Γενικός Γραμματέας Περιφέρειας 

ΙΩΑΝΝΗΣ ΠΑΠΑΤΣΑΚΩΝΑΣ 
-♦- 

(5) 

Απόκτηση ελληνικής ιθαγένειας από την ομογενή 
ΧΑΤΣΧΑΡΤΖΗ ΑΝΑΣΤΑΣΙΑ του ΙΩΑΝΝΗ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Με την ΚΙ 0535/3085/1.3.2004 απόφαση του Γ εν. Γ ραμ- 
ματέα της Περιφέρειας Δυτικής Ελλάδος έγινε δεκτή η 
από 11.2.2003 αίτηση της ομογενούς ΧΑΤΣΧΑΡΤΖΗ 
ΑΝΑΣΤΑΣΙΑΣ (ΚΗΑΘΗΚΗΑΒΩΖΗΙ ΑΝΑ8ΤΑ3ΙΥΑ), του Ιω¬ 
άννη και της Θεοδώρας που γεννήθηκε το έτος 1947 στη 
Μαζιμοβκα Βολνοβαχσκι Ουκρανίας, περί αποκτήσεως 
της Ελληνικής Ιθαγένειας, σύμφωνα με τις διατάξεις του 
άρθρου 1 του Ν. 2790/2000 όπως τροποποιήθηκε με τις 
όμοιες του άρθρου 76 του Ν. 2910/2001. 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής κ.α.α. 

Η Δ/ντρια Δ/νσης Δ/σης 
ΧΛΟΗ ΚΑΤΣΟΥΔΑ 

-♦- 

Αριθ. 1083 (6) 

Σύσταση αμιγούς Δημοτικής Επιχείρησης με την επωνυ¬ 
μία «Δημοτική Αναπτυξιακή Επιχείρηση Δήμου Θεο¬ 
δώρου Ζιάκα Ν. Γρεβενών "ΛΥΓΓΟΣ”» και με διακριτι¬ 
κό τίτλο «Δ.Α.Ε.Θ.Ζ ΛΥΓΓΟΣ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277,278 και 284 του Δημο¬ 
τικού και Κοινοτικού Κώδικα (Π.Δ. 410/95), όπως αντικα- 
ταστάθηκαν και συμπληρώθηκαν με τις διατάξεις του άρ¬ 
θρου 11 παρ. 22 του Ν. 2503/97. 

2. Τις διατάξειςτου άρθρου 29 Ατού Ν. 1558/1985 (ΦΕΚ 
137 Α') όπως προστέθηκε με το άρθρο 27 του Ν. 2081/ 
1992 (ΦΕΚ 154Α') καιτροποποιήθηκεενμέρειαπότο άρ¬ 
θρο 1 παρ. 2του Ν. 2469/1997 (ΦΕΚ38Α'). 

3. Τις διατάξειςτου Ν. 2503/1997 « Διοίκηση, οργάνωση, 
στελέχωση της περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις» (ΦΕΚ 107 Α'). 


4. Την 25027/19.4.1984 (ΦΕΚ 244 Β') απόφαση του 
Υπουργού Εσωτερικών, όπως αυτή τροποποιήθηκε από 
το άρθρο 5 παρ. 12 του Ν. 2307/95. 

5. Την από το Νοέμβριο του 2003 οικονομοτεχνική με¬ 
λέτη βιωσιμότητας της συνιστώμενης Δημοτικής Επιχεί¬ 
ρησης. 

6. Τις 262/2003 και 19/2004 αποφάσεις του Δημοτικού 
Συμβουλίου Θεοδώρου Ζιάκα μετις οποίες αποφασίζεται 
η σύσταση αμιγούς Δημοτικής Επιχείρησης με την επω¬ 
νυμία «Δημοτική Αναπτυξιακή Επιχείρηση Δήμου Θεοδώ¬ 
ρου Ζιάκα Ν. Γ ρεβενών "ΛΥΓΓΟΣ”». 

7. Την4196/2001 απόφασή μας (ΦΕΚ988/τ.Β'/30.7.2001) 
περί μεταβίβασης εξουσίας υπογραφής «Με εντολή Γενι¬ 
κού Γ ραμματέα», με την οποία η σχετική αρμοδιότητα με¬ 
ταβιβάστηκε στο Γ ενικό Διευθυντή της Περιφέρειας, απο¬ 
φασίζουμε: 

1. Συνιστούμε στο Δήμο Θεοδώρου Ζιάκα Νομού Γ ρε¬ 
βενών αμιγή Δημοτική Επιχείρηση με την επωνυμία «Δη¬ 
μοτική Αναπτυξιακή Επιχείρηση Δήμου Θεοδώρου Ζιάκα 
Ν. Γρεβενών "ΛΥΓΓΟΣ”» και με διακριτικό τίτλο 
«Δ.Α.Ε.Θ.Ζ "ΛΥΓΓΟΣ”», ως ίδιο Νομικό Πρόσωπο Ιδιωτι¬ 
κού Δικαίου, το οποίο διέπεται από τις διατάξεις των άρ¬ 
θρων 277-284 και 291 του Δημοτικού Κώδικα (Π.Δ. 410/ 
95). 

2. Σκοπός 

Σκοπός της Επιχείρησης είναι η προώθηση της οικονο¬ 
μικής, τουριστικής, πολιτιστικής και κοινωνικής ανάπτυ¬ 
ξης του Δήμου Θεοδώρου Ζιάκα, η αξιοποίηση των φυσι¬ 
κών πόρων, του ανθρωπίνου δυναμικού, των εθνικών και 
ευρωπαϊκών προγραμμάτων. 

Ειδικότεροι σκοποί είναι: 

1. Η σύνταξη, προώθηση & υλοποίηση ολοκληρωμένου 
Αναπτυξιακού προγράμματος του Δήμου Θ. Ζιάκα που θα 
έχει τη δυνατότητα αναπροσαρμογής βάση αναγκών. 

2. Η εφαρμογή και καλλιέργεια αθλητικών δραστηριο¬ 
τήτων, με την οργάνωση και λειτουργία αθλητικών τμη¬ 
μάτων. Η λειτουργία καθενός από τα τμήματα αποφασί- 
ζεται κατά περίπτωση από το Δ.Σ. της επιχείρησης και ορ¬ 
γανώνεται με βάση σχετικό κανονισμό. 

3. Η οργάνωση κάθε είδους αθλητικών εκδηλώσεων, ο 
συντονισμός και η στήριξη αθλητικών δραστηριοτήτων 
σε συνεργασία με τους αντίστοιχους τοπικούς φορείς. 

4. Η διοργάνωση και λειτουργία τουριστικών εκπαιδευ¬ 
τικών εκδρομών - δραστηριοτήτων σε συνεργασία με 
αντιστοίχους τοπικούς φορείς η άλλες επιχειρήσεις για 
την επαφή με νέα σπορ που μπορούν να αναπτυχθούν 
(π.χ. ποδηλασία βουνού, ορειβασία, βοτανική, περιηγή¬ 
σεις κλπ). 

5. Η οργάνωση, λειτουργία και διαχείριση τουριστικών 
υπηρεσιών και εκπαιδευτικών δραστηριοτήτων του Δή¬ 
μου Θ. Ζιακα, καθώς και η δημιουργία και διαχείριση νέων 
δραστηριοτήτων, ιδιαίτερα στοντουριστικότομέα (Δημο¬ 
τικά Αναψυκτήρια, Καταλύματα, Κέντρα ιστορίας και Πο¬ 
λιτισμού, Φεστιβάλ & Πολιτιστικά πανηγύρια κ.λ.π.) για: 

α) την παροχή υψηλού επιπέδου υπηρεσιών στους επι¬ 
σκέπτες, 

β) την αξιοποίηση και προβολή των συγκριτικών πλεο¬ 
νεκτημάτων της περιοχής, 

γ) την προσπόριση εσόδων για την χρηματοδότηση έρ¬ 
γων κοινωνικής και πολιτιστικής υποδομής, κ.λ.π 

6. Την εκπόνηση μελετών, την ανάληψη και υλοποίηση 
πρωτοβουλιών κ.λπ. για την προστασία του περιβάλλο¬ 
ντος, την ανάπτυξη περιβαλλοντικών ζητημάτων της πε- 

ριοχής Θ. Ζιάκα, την οργάνωση υποστήριξη - δημοσιο¬ 
ποίηση προγραμμάτων περιβαλλοντικής εκπαίδευσης 
και ευαισθητοποίησης, κ.λ.π. 

7. Η ανάληψη και υλοποίηση τοπικών, νομαρχιακών, πε¬ 
ριφερειακών, εθνικών, και κοινοτικών προγραμμάτων επι¬ 
μορφωτικού, πολιτιστικού, κοινωνικού, αναπτυξιακού, 
ερευνητικού, κ.ά., χαρακτήρα. 

8. Η με αμοιβή ανάληψη ή εκπόνηση μελετών οικονο¬ 
μοτεχνικών, αναπτυξιακών, κ.λπ, για φορείς της Τοπικής 
Αυτοδιοίκησης, καθώς και η διοργάνωση κάθε είδους εκ¬ 
δήλωσης ή η ανάληψη κάθε είδους πρωτοβουλίας και 
δραστηριότητας που εμπίπτει στους σκοπούς της επιχεί- 
ρησης. 

9. Η μελέτη και κατασκευή έργων υποδομής. 

10. Η ίδρυση και λειτουργία κέντρου κοινωνικής πρό¬ 
νοιας και παροχής υπηρεσιών πρωτοβάθμιας φροντίδας 
υγείας. 

11. Η ίδρυση και λειτουργία Βρεφονηπιακών, παιδικών 
σταθμών και κέντρων δημιουργικής απασχόλησης παι¬ 
διών. 

12. Η ίδρυση και λειτουργία κέντρου πληροφόρησης νέ¬ 
ων. 

13. Η υλοποίηση προγραμμάτων προβολής της ευρύτε¬ 
ρης περιοχής. 

14. Η ανάληψη της ευθύνης διεξαγωγής της αστικής 
συγκοινωνίας. 

15. Η ίδρυση και λειτουργία ραδιοφωνικού και τηλεο¬ 
πτικού σταθμού. 

16. Η έκδοση τοπικής εφημερίδας και περιοδικών. 

17. Η ίδρυση γραφείου τελετών. 

18. Η διαμόρφωση χώρων στάθμευσης. 

19. Εκμετάλλευση και αξιοποίηση Δημοτικών δασών - 
δασικών εκτάσεων και αγρών για πολλαπλές χρήσεις. 

20. Η προώθηση πολιτιστικών δραστηριοτήτων, με την 
οργάνωση και λειτουργία πολιτιστικών τμημάτων. Η λει¬ 
τουργία καθενός από τα τμήματα αποφασίζεται κατά πε¬ 
ρίπτωση από το Δ.Σ. της επιχείρησης και οργανώνεται με 
βάση το σχετικό κανονισμό. 

21. Ανάδειξη και καταγραφή όλων των πολιτιστικών και 
αρχαιολογικών μνημείων του Δήμου, («Καστρί» - άλλοι 
αρχαιολογικοί χώροι, τριστέλες, πέτρινα γεφύρια κ.α). 

Δημιουργία μουσείου στο οποίο θα εκτεθούν άλατα ευ¬ 
ρήματα της περιοχής που βρίσκονται εντός και εκτός του 
Δήμου. 

22. Η ίδρυση και λειτουργία γραφείου εγκατάστασης 
και συντήρησης χώρων πρασίνου. 

23. Η ίδρυση και λειτουργία γραφείου προβολής και 
διαφήμισης τουριστικών επιχειρήσεων (Ξενοδοχεία, 
εστιατόρια κ.α). 

24. Υλοποίηση προγραμμάτων κατάρτισης. 

25. Συνεργασία με άλλες Αναπτυξιακές επιχειρήσεις. 

3. Διοίκηση 

Η επιχείρηση θα διοικείται από επταμελές (7) Διοικητικό 
Συμβούλιο τα μέλη του οποίου ορίζονται από το Δημοτικό 
Συμβούλιο. Το Διοικητικό Συμβούλιο της Επιχείρησης 
αποτελείται από: πέντε (5) μέλη θα είναι αιρετοί εκπρό¬ 
σωποι του Δήμου, έκτων οποίων ο ένας (1) θα προέρχε¬ 
ται από την μειοψηφία, ένα (1) εκπρόσωπο του Κοινωνι¬ 
κού Φορέα, ένα (1) Δημότη ή κάτοικο του Δήμου Θεοδώ¬ 
ρου Ζιάκα με πείρα και σχετικές γνώσεις με το αντικείμενο 
της επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 


στατικής πράξης), όταν η επιχείρηση απασχολεί ταυτό¬ 
χρονα περισσότερους από είκοσι (20) εργαζομένους με 
σχέση εργασίας συνεχή, μεγαλύτερη του έτους. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και σε κάθε περίπτωση 
λήγειτο αργότεροτρεις μήνες μετά την εγκατάσταση του 
Δημοτικού Συμβουλίου. Το Διοικητικό Συμβούλιο διαχει¬ 
ρίζεται και διοικεί τις υποθέσεις της επιχείρησης, εκτός 
από τις περιπτώσεις που αρμόδιο είναι το δημοτικό συμ¬ 
βούλιο, σύμφωνα με τις διατάξεις του Δ.Κ.Κ. και τη συ¬ 
στατική πράξη της επιχείρησης. 

4. Έδρα 

Έδρατης Επιχείρησης ορίζεται το Δημοτικό κατάστημα 
του Δήμου Θεοδώρου Ζιάκα του Νομού Γρεβενών και τα 
γραφεία της Επιχείρησης, θα λειτουργούν στο Δημοτικό 
διαμέρισμα Μαυραναίων. 

5. Νομική μορφή 

Η επιχείρηση θα λειτουργήσει ως Αμιγής Δημοτική Επι¬ 
χείρηση, σύμφωνα με τις διατάξεις των άρθρων 277 επ. 
του Δ.Κ.Κ. (Π.Δ. 410/95) όπως αυτό τροποποιήθηκε μετά 
άρθρα του Ν. 2539/97. 

Η διάρκεια της επιχείρησης θα είναι 25 έτη, δηλαδή μέ¬ 
χρι το 2029. 

6. Κεφάλαια της Επιχείρησης 

Για να εξασφαλισθεί η ρευστότητα της επιχείρησης και 
να αντιμετωπισθούν οι λειτουργικές δαπάνες, οι μελέτες 
προώθησης προγραμμάτων, η ιδία συμμετοχή στις εκτε¬ 
λέσεις των έργων, σύμφωνα και με τον προϋπολογισμό ο 
δήμος θα διαθέσει το χρηματικό ποσό των 17.000 ευρώ 
για αρχικό Κεφάλαιο της Επιχείρησης. 

7. Πόροι της Επιχείρησης είναι: 

• Έσοδα από την άσκηση των δραστηριοτήτωντης Επι¬ 
χείρησης 

• Πρόσοδοι από περιουσιακά στοιχεία της 

• Δάνεια, εισφορές, δωρεές 

• Επιχορηγήσεις 

8. Συγκρότηση, λειτουργία, διαχείριση & εποπτείατης 
Επιχείρησης 

Η συγκρότηση, λειτουργία, διαχείριση και εποπτεία της 
Επιχείρησης, διέπονται από τις διατάξεις των άρθρων 277 
επ. Δ.Κ.Κ. (Π.Δ. 410/1995), την 25027/1984 απόφαση Υπουρ¬ 
γού Εσωτερικών, το Π.Δ. 520/1988 και τον Ν. 2539/1997. 

9. Διάλυσης της Επιχείρησης 

Η επιχείρηση διαλύεται με τη συμπλήρωση του χρόνου 
για τον οποίο έχει αυτή συσταθεί. Επιπλέον διαλύεται 
οποτεδήποτε με απόφαση του Δημοτικού ΣΥμβουλίου 
που λαμβάνεται με την απόλυτη πλειοψηφία των μελών 
του και την σχετική απόφαση του ΥΠΕΣ. 

10. Εκκαθάριση της Επιχείρησης 

Μετά τη διάλυση της επιχείρησης ακολουθεί η εκκαθά¬ 
ριση. Η εκκαθάριση γίνεται από εκκαθαριστές που ορίζο¬ 
νται από το Δημοτικό Συμβούλιο εφόσον η συστατική 
πράξη δεν προβλέπει ορισμό ειδικών εκκαθαριστών. Ειδι¬ 
κότερα εκκαθάριση της επιχείρησης ενεργείται κατά τα 
οριζόμενα στην παρ. 4 της 2502/84 απόφαση Υπουργού 
ΥΠ.ΕΣ.Δ.Δ.Α. 

Μετά την λύση της Επιχείρησης, η περιουσία περιέχεται 
στον Δήμο. 

11. Ακροτελεύτια Διάταξη 

Με την παρούσα απόφαση προκαλείται δαπάνη σε βά¬ 
ρος του Κ.Α. 05/161.9, ύψους 17.000,00 ευρώ που θα βα- 

ρύνει τον προϋπολογισμό του Δήμου Οικονομικού Έτους 
2004. Για τα επόμενα έτη δεν προκαλείται καμία δαπάνη 
για τον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ρεβενά, 27 Φεβρουάριου 2004 

Με εντολή Γενικής Γραμματέως Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 
-♦- 

Αριθ. 10619/2933 (7) 

Μεταφορά μιας (1) κενής οργανικής θέσης Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.), Δ.Ε. κα¬ 
τηγορίας, στο Εθνικό και Καποδιστριακό Πανεπιστή¬ 
μιο Αθηνών. 

Ο ΠΡΥΤΑΝΗΣ ΤΟΥ ΕΘΝΙΚΟΥ 
ΚΑΙ ΚΑΠΟΔΙΣΤΡΙΑΚΟΥ ΠΑΝ/ΜΙΟΥ ΑΘΗΝΩΝ 
(ΠΡΑΞΗ 8955) 

Έχοντας υπόψη: 

α) Τις διατάξεις του Ν. 1268/82 και του Ν. 2083/92. 

β) Τις διατάξεις του Ν. 2817/2000 άρθρ. Μπαρ. 5α και 
τις λοιπές σχετικές διατάξεις. 

γ) Το Α/240/5.6.2003 έγγραφο του Υπουργείου Παιδεί¬ 
ας. 

δ) Την από 29.9.2003 απόφαση του Πρυτανικού Συμ¬ 
βουλίου. 

ε) Το 5407/16.2.2004 έγγραφο της Σχολής, αποφασί¬ 
ζουμε: 

Τη μεταφορά μιας (1) κενής οργανικής θέσης Ειδικού 
Τεχνικού Εργαστηριακού Προσωπικού (Ε.Τ.Ε.Π.), Δ.Ε. 
κατηγορίας, από τις υφιστάμενες κενές οργανικές θέ¬ 
σεις του Ιδρύματος μας στην Ιατρική Σχολή, για την προ¬ 
κήρυξη μιας κενής οργανικής θέσης Ε.Τ.Ε.Π. στην εν λό¬ 
γω Σχολή, για τις ανάγκες του Β' Εργαστηρίου Ακτινολο- 
γίας. 

Από την παρούσα πράξη, δεν προκαλείται δαπάνη σε 
βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 


Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Μαρτίου 2004 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 
-♦- 

Αριθ. 10358/2932 (8) 

Μεταφορά μιας (1) κενής οργανικής θέσης Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.), ΠΈ. κα¬ 
τηγορίας, στο Εθνικό και Καποδιστριακό Πανεπιστή¬ 
μιο Αθηνών. 

Ο ΠΡΥΤΑΝΗΣ ΤΟΥ ΕΘΝΙΚΟΥ 
ΚΑΙ ΚΑΠΟΔΙΣΤΡΙΑΚΟΥ ΠΑΝ/ΜΙΟΥ ΑΘΗΝΩΝ 
(ΠΡΑΞΗ 8954) 

Έχοντας υπόψη: 

α) Τις διατάξειςτου Ν. 1268/82 και του Ν. 2083/92. 

β) Τις διατάξειςτου Ν. 2817/2000 άρθρ. 14παρ. 5α και 
τις λοιπές σχετικές διατάξεις. 

γ) Το Α/240/5.6.2003 έγγραφο του Υπουργείου Παιδεί¬ 
ας. 

δ) Την από 29.9.2003 απόφαση του Πρυτανικού Συμ¬ 
βουλίου. 

ε) Το 592/6.2.2004 έγγραφο του Τμήματος, αποφασί¬ 
ζουμε: 

Τη μεταφορά μιας (1) κενής οργανικής θέσης Ειδικού 
Τεχνικού Εργαστηριακού Προσωπικού (Ε.Τ.Ε.Π.), ΠΈ. 
κατηγορίας, από τις υφιστάμενες κενές οργανικές θέσεις 
του Ιδρύματος μας στο Τμήμα Επικοινωνίας και Μέσων 
Μαζικής Ενημέρωσης, για την προκήρυξη μιας κενής ορ¬ 
γανικής θέσης Ε.Τ.Ε.Π. στο εν λόγω Τμήμα. 

Από την παρούσα πράξη, δεν προκαλείται δαπάνη σε 
βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Μαρτίου 2004 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ: νννννν .θΐ.9 γ - β-ιτηθίΙ: ννββηη35ΐ6Γ @ βί.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 θυιΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210-9472556 ίηΙθΓΠθΙ: ΗΗρ://νννννν.θί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβΓΠΘΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθιτίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































